CELEX: 31986R3796
Language: el
Date: 1986-12-12 00:00:00
Title: Κανονισμός (ΕΟΚ) αριθ. 3796/86 της Επιτροπής της 12ης Δεκεμβρίου 1986 που τροποποιεί τον κανονισμό (ΕΟΚ) αριθ. 636/86 που καθορίζει το επίπεδο των ποσοτικών περιορισμών κατά την εισαγωγή στην Ισπανία ορισμένων οπωροκηπευτικών με προέλευση τρίτες χώρες

Avis juridique important

|

31986R3796

Κανονισμός (ΕΟΚ) αριθ. 3796/86 της Επιτροπής της 12ης Δεκεμβρίου 1986 που τροποποιεί τον κανονισμό (ΕΟΚ) αριθ. 636/86 που καθορίζει το επίπεδο των ποσοτικών περιορισμών κατά την εισαγωγή στην Ισπανία ορισμένων οπωροκηπευτικών με προέλευση τρίτες χώρες  

Επίσημη Εφημερίδα αριθ. L 352 της 13/12/1986 σ. 0015

***** ΚΑΝΟΝΙΣΜΟΣ (ΕΟΚ) αριθ. 3796/86 ΤΗΣ ΕΠΙΤΡΟΠΗΣ  της 12ης Δεκεμβρίου 1986  που τροποποιεί τον κανονισμό (ΕΟΚ) αριθ. 636/86 που καθορίζει το επίπεδο των ποσοτικών περιορισμών κατά την εισαγωγή στην Ισπανία ορισμένων οπωροκηπευτικών με προέλευση τρίτες χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3798/85 του Συμβουλίου της 20ής Δεκεμβρίου 1985 για τον καθορισμό των όρων που διέπουν τους περιορισμούς κατά την εισαγωγή στην Ισπανία ορισμένων οπωροκηπευτικών προέλευσης τρίτων χωρών (1), και ιδίως το άρθρο 3,  Εκτιμώντας:  ότι το άρθρο 144 της πράξης προσχώρησης προβλέπει ότι η Ισπανία μπορεί να διατηρήσει, μέχρι τις 31 Δεκεμβρίου 1989, ποσοτικούς περιορισμούς κατά την εισαγωγή με προέλευση τρίτες χώρες, ορισμένων οπωροκηπευτικών· ότι στα πλαίσια των όρων που προσδιορίζονται στον προαναφερθέντα κανονισμό (ΕΟΚ) αριθ. 3798/85, ο κανονισμός (ΕΟΚ) αριθ. 636/86 της Επιτροπής (2) καθόρισε ιδίως τους όγκους των αρχικών ποσοστώσεων για το 1986·  ότι μια αύξηση κατά 15 % αυτών των αρχικών ποσοστώσεων δεν πρόκειται να προκαλέσει διαταραχές στην ισπανική αγορά· ότι πρέπει, κατά συνέπεια, να καθοριστούν ανάλογα οι όγκοι των ποσοστώσεων για το έτος 1987·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 636/86 τροποποιείται ως εξής:  1. Στο άρθρο 1, η παράγραφος 1 αντικαθίσταται από το ακόλουθο κείμενο:  «1. Οι όγκοι των ποσοστώσεων τους οποίους, κατ' εφαρμογή του άρθρου 144 της πράξης προσχώρησης, το Βασίλειο της Ισπανίας μπορεί να εφαρμόζει κατά την εισαγωγή προϊόντων του τομέα των νωπών οπωροκηπευτικών προελεύσεως τρίτων χωρών καθορίζονται για το 1987, στο παράρτημα Ι.»  2. Στο άρθρο 1, η παράγραφος 2 διαγράφεται.  3. Το παράρτημα Ι αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 367 της 31. 12. 1985, σ. 28.  (2) ΕΕ αριθ. L 60 της 1. 3. 1986, σ. 22.  ΠΑΡΑΡΤΗΜΑ Ι  «ΠΑΡΑΡΤΗΜΑ  (σε τόνους)  1.2.3 //  //  //  // Κλάση  του κοινού  δασμολογίου   // Περιγραφή εμπορευμάτων   // Ποσόστωση  για το 1987   //    //   //   // 07.01   // Λαχανικά και φυτά βρώσιμα, νωπά ή διατηρημένα με απλή ψύξη:   //   //   // Β. Κράμβες:   //   //   // Ι. Κουνουπίδια   // 1 244   //   // Η. Καρότα, γογγύλια, κοκκινογούλια για σαλάτα, λαγόχορτο (σκούλη), σέλινα, ραπάνια και άλλες παρόμοιες βρώσιμες ρίζες:   //   //  // ex ΙΙ. Καρότα και γογγύλια:   //   //   // - Καρότα  // 382   //   // ex Θ. Κρεμμύδια, ασκαλόνια και σκόρδα:   //  //   // - Κρεμμύδια   // 2 293   //   // - Σκόρδα   // 434  //   // Μ. Τομάτες   // 2 305   // 08.02   // Εσπεριδοειδή, νωπά ή ξερά:   //   //   // Α. Πορτοκάλια   // 1 991   //  // Β. Μανταρίνια, στα οποία περιλαμβάνονται και τα Tangerines και Satsumas, Clementines, Wilkings και άλλα παρόμοια υβρίδια εσπεριδοειδών:   //   //   // ΙΙ. Άλλα:   //   //   // - Μανταρίνια, στα οποία περιλαμβάνονται και τα Tangerines και Satsumas   // 524   //   // Γ. Λεμόνια   // 539   // 08.04  // Σταφύλια, νωπά ή ξερά:   //   //   // Α. Νωπά:   //   //  // Ι. Επιτραπέζια   // 585   // 08.06   // Μήλα, αχλάδια και κυδώνια, νωπά:   //   //   // Α. Μήλα   // 1 130   //   // Β. Αχλάδια   // 578   // 08.07   // Φρούτα με κουκούτσι, νωπά:  //   //   // Α. Βερίκοκα   // 373   //   // ex Β. Ροδάκινα, στα οποία περιλαμβάνονται και τα Brugnons και Nectarines:   //  //   // - Ροδάκινα   // 1 070»   //    //   //